Gerrit van Diesen

pisi|Gerrit van Dieseni projekteeritud Culemborgi raudteesild

Gerrit van Diesen (21. mai 1826 Haag – 5. aprill 1916 Haag) oli hollandi ehitusinsener, kelle tuntuim inseneritöö oli Culemborgi raudteesilla projekteerimine.

Ta lõpetas 1848. aastal Delfti Kuningliku Akadeemia tsiviilehituse insenerina.

1852. aastal osales Diesen riiklike telegraafiliinide projekteerimisel ja ehitamisel.
Alates 1858. aastast uuris ta võimalusi, kuidas sillata Hollandi suuremaid jõgesid.

1860. aastal sai Diesen ülesandeks ehitada Utrechti–Boxteli raudteeliini, mis plaanide kohaselt pidi ületama kolme suuremat jõge. Jõeületuskoht Culemborgis tekitas palju probleeme, sest Leki jõkke ei tohtinud rajada ühtki sillasammast, et mitte takistada laevaliiklust, mistõttu Diesen oli välja mõelnud tehnilise lahenduse, kuidas sillata üle 150 meetri laiuse jõe. Ta projekteeris mitmeavalise 665 meetri pikkuse metallist sõrestiksilla, mille 157 meetri pikkune peakandur, toetudes kaldasammastele, kattis tervikuna jõe laiust. Ehitati aastatel 1863–1868.

1888. aastal määrati Diesen veeameti inspektoriks, 1892. aastal peainspektoriks.

Tunnustus
1866 – valiti Teaduste Kuningliku Akadeemia liikmeks
1873 – Viini maailmanäituse kuldmedal (Culemborgi raudteesilla eest)
1906 – valiti Hollandi Kuningliku Inseneride Instituudi auliikmeks
1907 – Delfti Tehnikainstituudi audoktor

Viited

Kategooria:Sillaehitajad
Kategooria:Hollandi inimesed
Kategooria:Sündinud 1826
Kategooria:Surnud 1916